open-index/open-wikipedia-markdown huggingface dataset:
Weija Dam

**Weija Dam** be dam wey dey Densu River top wey edey support de main water treatment plant for Accra for Greater Accra Region of Ghana insyd. Ebe Ghana Water Companywey dey operate am. Dis dam dey supply about 80 percent of de potable water for de entire city of Accra wey eget surrounding environs. Sam Italian Company wey dem dey bell dem, Messrs Tahi start dey construct am for 1974 insyd wey dem complete am for 1978 insyd.

## Ein Spillage
For June 2014 insyd, na some spillage bi de dam ein body wey ecause flooding for de area of Glefe insyd. Victims claim say na de flooding be result of de Bortianor Traditional Council demma refusal say dem go dredge de river wey dey flow go de sea insyd till say Homowo festival go end.

For March 2017 insyd, de Ghana Water Company start dey spill water from de dam so say ego prevent de water wey dey insyd no go exceed ein maximum limit. Na ebe necessary secof rainy season. Dis cause flooding for Tetegu den Oblogo areas insyd.

For March 2021 insyd, dem open de gates secof some abrupt rise of 1.9 feet of water ova 24 hour period. Dis increase de water level from 46.2 feet go 48.1 feet wey na ebe 1.1 feet above de safe operating level wey be 47 feet. Na dis be necessary so say ego guard against de risk say de dam go collapse.

For October 2022 insyd, dem spill de dam twice. Na dis bi secof rains. De water level as dem gbele de gates of de dam for de beginning of de month be 49.5 feet wey na ebe 47.9 feet as dem close am.

## References
Manhyia Palace

De **Manhyia Palace** (Akan language *Oman* hyia – gathering of de people) be de seat of de Asantehene, as well as ein official residence. Edey Kumasi, de capital of de Ashanti Region. De first palace now be museum. Otumfuor Opoku Ware II wey build de new palace, wey ebe close plus de old one wey de current Asantehene, Otumfuor Osei Tutu II dey use am.

## Ein History
Britain wey build de palace for 1925 sam tym afta de Third Anglo-Ashanti War wey happen for 1874 insyd, as de British demolish de original palace wey de Asantes build. Edey say  de size of de original palace den de scope of ein contents, wey dey include "rows of books for chaw languages insyd" impress de British menners, bah for de War of the Golden Stool tym insyd, de British demolish de royal palace plus explosives. De palace consequently erect be kilometre from de Centre for National Culture, Kumasi. 

Upon de return from exile of de Asantehene Nana Prempeh I from de Seychelles Islands, dem offer de building give am for use as ein residence. Na dis be secof de Asantehene ein exile, na dem burn ein old palace for de Yaa Asentewa War insyd. Na de war be between de British den de Asantes secof de Asantehene refuse say he go offer de Golden stool give de then governor of de Gold Coast. Prempeh I only accept de offer afta say he fini dey pay for de cost of de building. Na Two kings dey stay for de palace insyd, namely Otumfuo Prempeh I den Otumfuo Sir Osei Agyeman Prempeh II, KBE, de 13th den 14th kings of de Asante nation.

Dem convert de old palace go museum for 1995 insyd afta say dem build de new palace. Na Opoku Ware II be de first king wey live for de new palace insyd, wey he stay der till ein death for 1999 insyd. De current Asantehene Barima Kwaku Duah wey ein popular name be Otumfuor Osei Tutu II, currently dey stay for de new palace insyd.

## Manhyia Palace Museum
Dem convert de palace wey de British build afta de "War of the Golden Stool" (ein Akan Language be "Sika" = Golden stool = "Dwa") go museum wey de then king, Otumfuo Opoku Ware II officially open am 12 August 1995 insyd. Dem display chaw artefacts for de museum insyd. Dem dey include furniture wey Kings dey use, Nana Sir Osei Agyeman Prempeh II ein bronze head, den sam sketch map of de Asanteman. Dem sana get Asanteman ein first television for de museum insyd, as well as life-sized wax effigies of sam of de kings den queens of Asanteman.

## Ein Architecture
De architecture of de palace be akin give de Kingdom of Asante building plans of de early 1900s. De palace be two-storey building. Both floors get open verandas, wey edey give sam view of de palace ein environs. For 1995 insyd, dem add sam outbuilding plus de original palace so say ego serve as sam gift shop. De palace get large courtyard wey edey showcase statues of great kings wey dem pass den queens of de Ashanti.

## Make you sana see

* Ashanti people
* Rulers of the Kingdom of Ashanti

## References



## External links

* Media wey relate to  at Wikimedia Commons
Manhyia Palace Museum

De **Manhyia Palace Museum** be sam historical museum wey dey Kumasi, Ashanti, Ghana wey edey plus de Manhyia Palace. Dem first establish for 1925 insyd as sam private residence for Asantehene Agyeman Prempeh I (wey na he dey return from almost three decades of exile), de Museum currently dey provide fair insight for de culture of Ashantiland insyd den Ghana ein cultural legacy from before ein colonization by Great Britain. Edey serve primarily as say "ego commemorate (de Ashanti people) dema own kings, queens den leaders den say ego communicate de riches of dema history den culture give future generations". den ego generally feature video presentations den key historical items wey dey pertain Ashantiland den Ghana ein ancestry. Otumfuo Opoku Ware II wey na he be de 15th King rehabilitate am for 1995 insyd for about 12,000 cedis wey dem subsequently reopen am give de public for August 12 of dat same year insyd, as part of ein Silver Jubilee celebration.

Insyd May 2024, after dem close am for several months, dem sanso reopen de Manhyia Palace Museum - for dis occasion part of de Silver Jubilee celebrations of de ascension of de stool of Otumfuo Osei Tutu II.

## Make you sana see

* List of museums in Ghana

## References
Tono Dam

**Tono Dam** be among de largest agricultural dams for western Africa, e dey Kassena-Nankana District insyd Upper East Region, northern Ghana. E be 2km long dam wey dey irrigate like 2,490 hectares of land.

## History
Dem start dey construct de dam insyd 1975 by one British engineering company be, dem bell am Taysec. Dem plete am insyd 1985. E be Ghana Government wey establish am, de idea be say ego promote food crop production all year by small scale farmers. Dem provide managed irrigation scheme give dem. E be de Irrigation Company of Upper Region (ICOUR) wey dey manage de dam.

## Rehabilitation
Insyd 2008, na dem rehabilitate de concrete slabs insyd de main gravity canal of de dam. De Ghana Government under **The Ghana Commercial Agriculture Project (GCAP)** secure funding from World Bank den USAID make dem rehabilitate de Dam.

## Impact
De dam serve about seven communities, ein ability make e provide water for irrigation all year round increase de cultivating of rice, soya bean, den tomato. Dis improve de livelihoods of local farmers. De dam dey form a lake plus a notable bird habitat.

### Disease
De condition of de dam dey make am ideals for de bleeding of de schistosomiasis parasite. Dis parasite dey invade de body thru de skin den dey reside insyd de intestinal tract anaa walls of de bladder. E fi cause painful bleeding den sterility, if dem lef am untreated.
## References
Aban Palace

Na de Aban be sam stone structure wey serve as sam palace give de Asantehene wey esana play de oda function of displaying ein craft collection. Dem construct am for 1822 insyd as project of Asantehene Osei Bonsu, plus de stones den labor wey de Dutch provide for Elmina. Dem destroy de palace for 1874 insyd as na de British invasion wey dem use ein remains construct sam British fort for de late 19th century insyd.

## Ein History
Osei Bonsu plete de Aban Palace for 1822 insyd. According to Wilks, British museum wey influence de project. De major sections of de palace serve as display give Asantehene ein collection of arts den crafts wey one part house de wine store. Na de Aban dey de northsyd of Kumasi. Na Osei Kwadwo be de first Asantehene wey show interest for de construction of sam personal residence for de form of sam palace. For de war against Gyaman insyd from 1818-19, na Osei Bonsu get interest say he go construct a personal residence.

## References
Barekese Dam

**Barekese dam** be one dam wey edey de Offin River top. E dey support de water treatment plant wey dey supply water give pipo for Kumasi insyd Ashanti Region, Ghana. E dey supply like 80 percent of de portable water give Kumasi den de areas around. E be Ghana Water Company wey dey operate am.

## History
E be Ghana ein first presido, Dr. Kwame Nkrumah wey ebuild am. Dem start dey construct in 1965 wey dem plete insyd June 1969. De idea be say e go give both water den electricity to de pipo dem dey Kumasi.

## References
Storm Daniel

**Storm Daniel**, dem sanso know am as **Cyclone Daniel**, na ebe a catastrophic tropical cyclone wey cam turn de deadliest Mediterranean tropical-like cyclone for recorded history insyd, as well as one of de costliest tropical cyclones for record top outsyd of de North Atlantic Basin. Dey form as a low-pressure system around 4&nbsp;September 2023, de storm affect Greece, Bulgaria, den Turkey plus extensive flooding. Na de storm then organize as a Mediterranean low wey na designate am as *Storm Daniel.* E soon acquire quasi-tropical characteristics wey e move toward de coast of Libya, wer na e cause catastrophic flooding cause by de collapse of two dams, Derna den Mansour, wey result insyd de flooding of de Wadi Derna river wey cause catastrophic damage to de city of Derna. After e collapse de two dams, Storm Daniel degenerate into a remnant low. Na de storm be de result of an omega block; a high-pressure zone sandwiched between two zones of low pressure, plus de isobars wey dey shape like de Greek letter omega (Ω).

Insyd Greece, severe rainfall lead to flooding wey cause more dan two billion euros in damage, wey dey make am de most costly recorded storm give de country. Na Libya be de hardest hit, plus torrential rains wey cause two dams near de city of Derna make dem fail. Dis result in over 5,900 deaths den 7,000 injuries, plus at least 8,000 odas missing. Na dem blame Libya ein vulnerability to such disasters for ein civil war top, wich damage critical infrastructure den lef am insyd poor condition before de storm. For de aftermath, chaw countries along de Mediterranean Sea pledge make dem provide aid to affected countries.

## References


## External links
Akwamufie Palace

**Akwamufie Palace** be Akwamuhene of de Akwamu people ein seat den ein official residence. Ebe current king of Akwamu state, Odeneho Kwafo Akoto III wey currently dey stay for der. Odeneho Kwafo Akoto III wey dey steer de affairs of de kingdom of Akwamu from de Bogyawe Palace since he ascend de throne for de year 2011 insyd. Edey Akwamufie along de bank of de Volta river wey dey Eastern Region for Ghana insyd. De palace get sam museum wey sana be traditional monument for tourist attraction. Dem sanso know am say ebe Bogyawe Palace.

## Ein History
De palace get artifacts wey dey include de key give de Christianborg castle wey de Akwamus take for 1693 insyd. According to historians, de king of de Akwamus for dat tym wey dem dey bell am Nana Asamani sell de castle back give de Danes menners for 12kg of gold wey he still keeo de keys. De palace sanso get Akwamuhene ein bullet proof lion skin war cloth wey dem dey bell am "Mahony".

## References
Tetteh Quarshie cocoa farm

De **Tetteh Quarshie cocoa farm**, wey dem sana dey bell am **Ecomuseum of Cocoa**, be de founding cocoa farm for Ghana insyd. Edey Akuapim-Mampong around 58km from Accra. Tetteh Quarshie establish de farm for 1879 insyd plus seeds wey he take komot from Bioko, Equatorial Guinea cam. Three trees wey Quarshie plant remain for de farm insyd. De farm currently dey around one acre for size insyd, wey ebe Cocoa Research Institute of Ghana wey dey manage am.

## References
Wa Naa's Palace

**Wa Naa's Palace** be house give de King of de Wala people wey dem be de majority for Wa wey dey Upper West Region of Ghana. Edey de heart of de town den home give de entire family, palace staff den officials of de kingdom. Ebe place for cultural, political, religious den social importance give local people. For de palace insyd, de chief dey tap for either sam skin of lion anaa antelope top wey odas dey tap for cow anaa sheep skin top.

## Ein Features
Dem make de building from traditional mud-brick Sudano-Sahelian architecture. De architectural style be combination of forms den influences from Moorish architecture den Sahel-Sudan according to sam sources. Dem dey claim say few historic earthen buildings of dis nature remain for Upper West region secof inadequate skilled artisans wey de dey hia den take maintain de building.

## Ein History
Historians dey claim say Wa menners migrate from Sudan wey dey northern part of Africa insyd. Na dem mostly be nomadic menners wey na dem dey travel for miles go feed demma livestock. Afta say dem settle for demma present land, dem install sam king wey dem lead go de creation of Wa Naa Title plus Wa Naa as supreme leader of de people. Dem dey claim say for 19th century insyd, ebe sundried mud-brick walls den Y-shaped wooden columns wey dem take build de building so say ego support de flat roofs of sam bush-pole framework wey dem cover plus mud. Dem build de place so say ego prevent enemy attacks den weapons if incase dem dey want attack dem. Esana be grave site give former kings wey dem dey burry dem for front of de palace.

## Dema Partnership
For 2009 insyd, World Monuments Fund collaborate plus Ghana Museums and Monuments Board so say dem go think of means for how dem go fi preserve de Y-shaped structure. Na dem dey claim say ebe one of de 'finest' den last remains of ancient architectural buildings wey dem preserve. Dem plete dis project for 2012 insyd.

## References


## External links
Nurom Hat Museum

De **Nurom Hat Museum** be sam museum wey get hats from all ova de world, edey Kumasi, Ghana. Dem establish am for 1960 insyd.

## References
Museum of Science and Technology (Accra)

Dem establish **Museum of Science den Technology** wey dey Accra, Ghana for 1963 insyd wey dem first open ein doors for 1965 insyd. De museum dey under administration of Ghana Museums and Monuments Board den de National Commission on Culture.

## Ein Background
Na de aim wey dem take establish museum be say ego create sam awareness of past den present developments for science den technology wey dey Ghana insyd. Two lecturers from University of Ghana present proposal give Kwame Nkrumah, wey na he be Ghana ein Presido for dat tym. Dem shut down de original museum building wey dem send de exhibits go de current building wey edey experience enormous delays for ein construction insyd.

## Ein Location
De museum dey de heart of Accra. Ebe close plus de intersection for de east of Barnes Road den for de south of Liberia Road for Accra insyd. West of de museum be de University of Ghana Accra City Campus den for de north be de offices of de National Service Scheme den de Regional Coordination Council.

## Dema Activities
Aside say edey display exhibits give de public, de museum dey contain sam library. Esana dey organise educational activities give school kiddies. For 2019 insyd, na sam Evolution of Science exhibition wey ebe Wellcome wey fund am wey de exhibition highlight activities wey dey relate plus health den space research.

## Dema Opening hours
De museum usually dey gbele daily for week days from 9:00 am go 4:30pm. Esana dey charge gate fees.

## References


## External links
* Showing old closed building of the museum and yet to be open new museum
* A display of an old telephone at the Ghana Museum of Science and Technology in Accra
* Building of Museum of Science and Technology in Accra, 11 January 2017
Yaa Asantewaa Museum

De **Yaa Asantewaa Museum** be sam museum wey dey Ejisu Municipal District for Ghana insyd. Dem build say dem go take honor Ashanti leader Yaa Asantewaa, wey na she be de queen mother of Ejisu.

Dem establish de museum for 2000 insyd, so dem go mark de centenary of de Yaa Asantewaa War. Ein aim be say ego recreate sam typical Asante royal residence from ca. 1900. 

For 2004 insyd, dem destroy de museum plus fire. Dem destroy chaw relics wey na edey insyd, wey only sam few clay pots wey elef. Secof de fire den closure of de museum, tourism for dat area cam reduce.

For October 2009 insyd, local leaders show interest say dem go refurbish de museum, wey for 2016 insyd, UNICEF agree say ego contribute US$10 million give de reconstruction. Dem go construct de new facility for 14-acre plot of land top.

## References


## External links
Labadi Beach

**Labadi Beach** dem sana dey bell am **La Pleasure Beach.** Ebe de busiest beach for Ghana ein coast.  Edey mong of Accra ein beaches wey ebe de local hotels wey dey maintain am. Labadi Beach dey de La town insyd, chaw menners dey bell am town Labadi, edey near Teshie for de Greater Accra Region of Ghana insyd. For den squad wey dem no dey de hotel insyd dem dey pay entrance fee. For holidays den weekends, morti dem get performances of reggae, hiplife, playback, den cultural drumming den dancing. For 2014 insyd, de beach cam dey under intense scrutiny from de community, so say dem go alleviate de ongoing issue of open defecation present for de beach top. Dem carry proposals wey dem go take build additional designated sanitation facilities wey fi accommodate de issue cam give de local council den hotels near de beach.  Aside menners wey dey visit de beach den have fun, sam menners dey visit de place early morning den do work out, mostly for de weekends.

## References


## External links
Wikimedia Commons get media wey relate to ******
* Photographs of Labadi Beach, April 2016
* Ultimate guide here Labadi Beach Hotel Accra
Prempeh Jubilee Museum

De **Prempeh II Jubilee Museum** be a museum wey dey locate insyd Kumasi, Ghana. Na dem establish am insyd 1954. De museum dey locate insyd The Centre of National Culture.

Dem name de museum after Prempeh II. E dey feature artifacts wey relate to am.

## References
Kumasi Zoo

De **Kumasi Zoo** (Kumasi Zoological Garden) be zoo wey dey locate insyd de heart of Kumasi insyd de Ashanti Region of Ghana. De zoo dey occupy a 1.5-square-kilometre (370-acre) area between de Kejetia Bus Terminal, de old race course den de Kumasi Centre for National Culture.

## History
Dem establish de zoo insyd 1951 den officially dem open am insyd 1957 by de den Asanteman Council say dem go conserve nature den display indigenous wild animals of Ghana.

## Animal species

Egey about 40 different species of animals, plus individual animals wey edey number over 135. A notable feature be de thousands of bats wey dey rest for trees top insyd de zoo.

## References


## External links
Wikimedia Commons get media wey relate to ******.
Tanoboase Sacred Grove and Shrine

**Tanoboase Sacred Grove and Shrine** dey near de village of Tanoboase insyd de Techiman, Bono East region of Ghana. Dem dey believe say ebe de cradle den de traditional home of de Bono people. De Tanoboase people say powerful Ashanti Gods dey reside insyd de sacred grove.  Historically de site be wer na dem fight de Ashanti Wars. Na de grove be a hideout during de slave trade den inter-tribal wars. De grove sanso be a place for religious activities.

## History
Tano be de name dem give to chaw gods. De word Tano get ein origins insyd de Tano River.

De Tano sacred grove and shrine be one of chaw sacred groves insyd Ghana, West Africa. De rock shrine dey insyd of de sacred grove. Insyd de rock shrine be de original brass pan. Der be five compartments, de main entrance, durbar ground, hideout, watch tower den stairs.

Ebe oasis wey dey maintain biodiversity insyd culture den religious based knowledge system. Mike Anane dey wrep, *"It is gratifying that in Ghana today, some NGOs and scholars are recognizing the importance of various traditional religious beliefs or culture-based knowledge systems in addressing alarming problems of environment and development...The old 'top-down' or paternalistic forms of development can no longer be enough in the face of environmental catastrophe."*

Insyd 1996, de Grove cam turn a Community Based-Ecotourism Project (CBEP).

De Tanoboase Sacred Grove and Shrine dey part of Ghana ein material cultural heritage.

Insyd 2001, na dem select de Sacred grove say ebe eco-tourism site plus de support of de Ghana Association for the Conservation of Nature (GACON).

## Gallery

File:Tano Rock Shrine.jpg|Tano Rock Shrine insyd Tanoboase, Ghana
File:Tano Sacred Rock Shrine in Tanoboase, Ghana.jpg|Tano Rock Shrine dey locate insyd Tanoboase, Ghana
File:Tano Sacred Rock - rock climbing.jpg|Dey locate insyd Tanoboase, Ghana
File:Inside the Tano Rock Shrine, in Tanoboase, Ghana.jpg|Insyd de Tano Rock Shrine plus tour guide insyd Tanoboase, Ghana


## References


## External links

* Tanobaose Sacred Shrine
* Tanoboase
* Tano Rock Shrine
* Traditional Ecology
* Tano Boase Sacred Grove
Boabeng-Fiema Monkey Sanctuary

De **Boabeng-Fiema Monkey Wildlife Sanctuary** you go fi find am insyd Boaben den Fiema, twin communities 22 kilometers away from de Nkoranza North District wey dey Bono East Region, Ghana. De 4.4 kilometer square (km2) forest, dem dey believe say dem create am insyd de 1970s, edey house chaw trees, birds, reptiles, deer den monkeys, two of wey be de Geoffrey's Pied Colobus den Campbell Mona monkey.

Ebe de home give about 700 monkeys. De village be community wey monkeys den human beings dey live togeda. De inhabitants insyd de village always dey leave food outsyd dema homes give de animals. De monkeys see human beings as dema own.

De monkeys insyd de sanctuary dem protect by de traditional laws wey dey for dema area. De sanctuary dey serve as national tourist site den wey be accessible by road.

## References
Bia National Park

**Bia National Park** be national park insyd de Bia district insyd de Western Region of Ghana. Edey biosphere reserve plus a 563 square kilometer resource reserve. Egey some of Ghana ein last remnants of relatively untouched forest complete plus ein full diversity of wildlife. Some of de tallest trees left insyd West Africa dem find insyd dis national park. Edey constitute twin conservation area wey dem call am de Bia National Park den de Bia Resource Reserve.

## Geography
Bia National Park dem locate near de Ivorian border, de Bia River, den ein tributaries flow into de Ivorian drainage area. Edey insyd de transitional zone between moist-evergreen den moist semi-deciduous forest types. Access to de park from Kumasi be thru Bibiani, Sefwi Wiawso to Sefwi Asempanaye anaa Goaso thru Sankore to Sefwi Asempanaye. From Sunyani, dem fi reach thru Berekum, Wanfi, Adabokrom den Debiso. From Côte d'Ivoire dem de park be reach thru Osei Kojokrom den Debiso.

## History
Dem create Bia insyd 1935 den name after de Bia River wey drains de area. E cam turn official national park insyd 1974.  Intensive farming destroy much of de original vegetation insyd de park. Howeva, since 1975, no human activities lyk farming anaa logging dey go on for dere. Insyd 1985 de park dem name am biosphere wey dem reserve am by UNESCO world heritage site.

## Wildlife
Dem gey about 62 species of mammals (wey edey include 10 primate species wey be de Black-den-White colobus, de olive colobus, red colobus monkeys den chimpanzees) wey dem know to live insyd de park, den over 189 bird species, wey edey include de endangered white-breasted guinea fowl, Black-collared lovebird, Cassin’s hawk Eagle, Honeyguide greenbul, Black-headed oriole, Brown den Puvel’s illadopsis, Finch’s Flycatcher-Thrush, Grey-headed Negrofinch, Western nicator, Spotted greenbul, Grey-headed bristlebill, Fire-bellied woodpecker den Melancholy woodpecker). De park dem san know am as de only known home give de newly discovered species of lizard, *Agama africana*. Ghana ein major protected forest antelope communities san live insyd de park. De forest elephant den de bongo wey dem claim am to be highly threatened wey you go see for dere.

## Climate Weather

## Activities
Walking trails den road to de Park de reserve for de forest, where wild animals den birds can be spot. Ecological studies den snail picking bi sanso undertake insyd de reserve.

Cultural site wey dem call am Apaso, edey locate insyd de park closer to two small pools den dey claim to be sacred place for visitors to sacrifice den give gifts to de gods.

## References



## Bibliography

* Boyle, Timothy James Butler; Boontawee, B. (1995). *Measuring and monitoring biodiversity in tropical and temperate forests: proceedings of a IUFRO symposium held at Chiang Mai, Thailand, August 27th — September 2nd, 1994* (1995 ed.). CIFOR. ISBN 979-8764-01-3. - Total pages: 395
* East, Rod;(IUCN/SSC Specialist Antelope Group) (1990). *Antelopes: Global Survey and Regional Action Plans Part 3. West and Central Africa* (1990 ed.). IUCN. ISBN 2-8317-0016-7. - Total pages: 171
Gasmilla

**Odartei Milla Lamptey** (dem born am for December 15, 1984) dem know am popularly as **Gasmilla** anaa **International Fisherman**, be Ghanaian Hiplife artist. Dem note am for ein hit songs *Aboodatoi* den *Telemo* ft. Capasta wey he create de Azonto Dance den Genre. He be Afro-pop singer den songwriter. Dem claim say dem recognize as de Vodafone Green Ambassador.

## Videography

## Awards

## References


## External links
**Gasmilla** at Wikipedia sisto projects

*  from Commons
*  from Wikiquote
*  from Wikidata
Western Sahara

**Western Sahara** be a disputed territory insyd North-western Africa. E get a surface area of . Approximately 30% of de territory () be controlled by de Sahrawi Arab Democratic Republic (SADR); de 70% wey dey remain be occupied den administer by neighboring Morocco. E be de most sparsely populated territory insyd Africa den de second most sparsely populated territory insyd de world, mainly dey consist of desert flatlands. De population be estimated at 618,600. Nearly 40% of dat population dey live insyd Morocco-controlled Laayoune, de largest city of Western Sahara.

## Administrative divisions
### Sahrawi Arab Democratic Republic
De SADR get two levels of notional administrative division:
* 4 provinces (*wilayat*), dem name after de notional capitals: Aousserd, Dakhla, Laayoune, den Smara
* 25 districts (*daerah*)

### Moroccan regions den provinces
Three Moroccan regions be within anaa partly within Western Sahara:
* Guelmim-Oued Noun Region
*: *Assa-Zag Province*
* Laâyoune-Sakia El Hamra Region
*: *Boujdour Province*
*: *Es Semara Province*
*: *Laâyoune Province*
*: *Tarfaya Province*
* Dakhla-Oued Ed-Dahab Region
*: *Aousserd Province*
*: *Oued Eddahab Province*

Morocco dey control territory to de west of de berm (border wall) while de Sahrawi Republic dey control territory to de east.
## References



## External links
Ankasa Conservation Area

De **Ankasa Conservation Area** be area insyd southwestern Ghana, insyd Ghana ein Western Region, about 365 kilometres west of Accra near de border plus Côte d'Ivoire. Edey incorporate de Nini Suhien National Park insyd de North, den de Ankasa Forest Reserve insyd de South.

De park be approximately 500 square kilometers, den edey consist largely of tropical evergreen rainforest. De Ankasa Conservation Area be de only wildlife wey ebe area dem protect insyd Ghana dat dey locate insyd de wet evergreen tropical high rainforest belt. De Ankasa, Nini, den Suhien Rivers all pass through de park, den are known for ein rapids den waterfalls.  De forest gey de most biological diversity of any insyd Ghana, with over 800 vascular plant species, 639 butterfly species, den more dan 190 bird species. Animal life dey include de elephant, bongo, leopard, chimpanzee, Diana monkey, den oda primates. Apart from de forest wey edey reserve wey dem selectively log til 1976, de rest of de protected area dey almost intact.

De park dey include basic camping facilities plus shelters, toilets, den running water along plus chaw facilities for sitting down den having chat.

## External links

* Ghana Ministry of Tourism -- official site
* Ghana Wildlife Society (Accessed June 2014)
* Status of Great Apes in the area

## References
Fish plus chips

**Fish plus chips** be hot dish wey dey consist of fish dem fry for batter insyd, dem serve plus chips. De dish originate insyd England, wer na dem introduce dese two components from separate immigrant cultures; no bro kno who combine dem. Often dem consider am Britain ein national dish, fish plus chips be common takeaway food for chaw oda countries, particularly English-speaking den Commonwealth nations.

## Bibliography

* Priestland, Gerald (1972). *Frying tonight: the saga of fish & chips*. London: Gentry Books. ISBN 978-0-85614-014-3.
* Walton, John K. (1989). "Fish and Chips and the British Working Class, 1870–1930". *Journal of Social History*. **23** (2): 243–266. doi: JSTOR 3787879.
* Walton, John K. (1994). *Fish and Chips, and the British Working Class, 1870–1940* (1st ed.). Leicester: Leicester University Press. ISBN 978-0-567-21232-0.

## References


## External links
**Fish plus chips** at Wikipedia ein sisto projects

* Media from Commons
*  from Wikiquote
*  from Wikibooks
*  from Wikidata

* "Top UK dish 'hooked French first'": BBC News: Fish and chips invented in France? Retrieved 2008-05-27
* "My plaice or yours?" - article from *The Guardian* detailing some chippy terminology. Retrieved 2008-05-27
* Far Flung Fish and Chips - historical article
* "Fish and chips": the (UK) Sea Fish Industry Authority's views. Retrieved 2008-05-27
* BBC TWO Ching He Huang-style fish and chips
* National Federation of Fish Friers, the UK industry body for fish and chip shops.
Armed Forces Museum (Ghana)

De **Armed Forces Museum** be sam military history museum wey dey Kumasi, Ghana insyd. Dem establish am for 1953 insyd.

## Make you sana see

* List of museums wey dey Ghana insyd

## References
Gramophone Records Museum and Research Centre of Ghana

De **Gramophone Records Museum den Research Centre of Ghana (GRMRC)** be sam museum wey dem dedicate say ego preserve Ghanaian recordings. Ebe Kwame Sarpong wey found am wey dem open giv de public for December 1994 insyd. Edey de Centre for National Culture for Cape Coast insyd.

For 2003 insyd, de Daniel Langlois Foundation for Art, Science den Technology wey dey Canada start dey sponsor sam project wey go digitise Highlife recordings from de museum ein collections. Dem transfer sam of de museum ein holdings go CD top for de Archive of Folk Culture wey dey Library of Congress ein American Folklife Center.

## Make you sana see

* List of music museums

## References
**Bibliography**

* Sarpong, Kwame (2004). "Ghana's Highlife Music: A Digital Repertoire of Recordings and Pop Art at the Gramophone Records Museum". *History in Africa*. **31**: 455–461. doi:. JSTOR 4128540.
National Museum of Ghana

**De  National Museum of Ghana** dey de Ghanaian capital, Accra. Ebe de largest den oldest of de six museums under de administration of de Ghana Museums den Monuments Board (GMMB). Na dem close de museum insyd 2015 for restoration til eventually he reopen insyd 2022.

Der be approximately 10,000 anaa more objects a part of de museum ein collection. Objects of archaeology, ethnography as well as fine art be included insyd de museum. A library, a conservation laboratory, den an education hall all fi be found insyd de museum.

## Objects wey dey de Archeology Section
Objects wey dey de archeology section dey range from de Stone Age period go de recent historical past. Those wey dey permanent exhibition for de ethnography gallery dey include chief ein regalia, indigenous Ghanaian musical instruments, gold weights, beads, traditional textiles, stools den pottery. Objects wey dey comot oda African countries wey dem get through exchange sana dey der. Examples be Senufo masks from Ivory Coast, Zulu wooden figures den bead-ware from Southern Africa. Ancient Ife bronze heads from Nigeria den Bushongo carvings from de Congo sana dey der. Exhibits for de small bah impressive art gallery dey consist mainly of contemporary Ghanaian paintings wey dem execute for oils, pastels, acrylics, watercolours den collages insyd. Apart from dese, sculpture pieces wey dey different media insyd dey der.

## References


## External links

* old, archived Museum website
* National Museum of Ghana website
Upper East Regional Museum

De **Upper East Regional Museum** be sam museum wey dey Bolgatanga, Ghana. Dem establish Upper East Regional Museum for 1972 insyd wey dem install am for ein current location for 1991 insyd. De museum dey Regional Library ein back wey ebe adjacent plus de craft village.

Mrs. Prisca Naambome Yenzie wey be de current head give de Upper East Regional Museum. Patronage of de facility cam get appreciable increase ova tym.

## Make you sana see
* Upper East Regional Museum, official website 
## References


## External links
Volta Regional Museum

De **Volta Regional Museum** be museum wey dey Ho, Ghana. Dem museum dedicate give de history den traditions of de Volta Region. Ebe Ghana Museums and Monuments Board wey dey manage de museum.

## Ein History
Before dem use as museum, na de building dey serve as Office give de Regional House of Chiefs. Dem sell de building give de government for 1967 insyd wey dem open de museum for 1973 insyd. For April 2014 insyd, de museum collaborate plus Evangelical Presbyterian University College so say dem go hold de first memorial lecture den pay tribute give chaw contributors wey dedicate dema body give de study of Ewe language, na dese contributors be Ghanaian doctors, Godfried Kportufe Agamah den Emmanuel Ablo, plus Professor Komla Amoaku, wey de lecture sana pay tribute give German Reverend Jakob Spieth. For 2018 insyd, Germany ein ambassador give Ghana, Christoph Retzlaff, visit de museum wey he speak about plans say dem go rehabilitate sites for Volta region insyd. For 2021 insyd, dem plete renovations give de museum wey German government partly finance am plus 25000 euros wey Ghana Museums dem Monuments Board contribute 200000 Ghanaian cedi. De museum renovations last for 3 years. For September 4, 2021 insyd, Tourism Aid Ghana organize sam event for tourism development give de region for de museum insyd.

## Ein Collections
Exhibits wey dem display for de museum dey include de Chair of State of de last German colonial governor, woodcraft, pottery, Kente textiles, masks den Asante shrines. De museum dey contain exhibits give ethnography of de Volta Region as well as collections of handicrafts den contemporary art. De museum sana get exhibits from as na de region be part of German Togoland, as well as artifacts from as na de British colonize de region den local culture. De museum get chaw collections of cultural artifacts wey dey include swords, stone relics, musical instruments such as drums, maps of de Ewe State, stools den earthenware cooking vessels. Plus, de museum dey contain paintings den sculptures wey artists from Volta region do.

## References



## External links

* Official website
Bisa Aberwa Museum

**Bisa Abrewa Museum** be sam plus sculptural representations of wood, clay, cement, paintings den photographs for Nkontompo wey dey Sekondi-Takoradi Metropolis of Western Region, Ghana. De Museum get about 2,200 artifacts of heroes of Africa struggle. Esana get sculptural pieces den photographs of civil rights movement den oda Black personalities for French, Portuguese den Spanish Caribbean insyd.

Dem dey believe say de Museum be one of de world ein largest private collections of artifacts, audio visual den sculptures wey dey represent de African story. De first lady of Ghana, Rebecca Akuffo Addo, government officials den traditional leaders wey inaugurate for July 28, 2019 insyd.

## Ein History
Ebe Kwaw Ansah, sam award-winning filmmaker, founder den TV Africa demma first CEO wey curate de Museum. De collections of artifacts start 40 years ago.

## References
Elmina Java Museum

De **Elmina Java Museum** be sam museum for Elmina, Ghana insyd, wey dem dedicate give de history of de so-called Belanda Hitam; soldiers wey dem recruit for de 19th century for Dutch Gold Coast insyd say make dem serve for de Royal Netherlands East Indies Army insyd. Ebe Edward A. Ulzen Memorial Foundation wey dey fund de museum.

## Ein History

Since Arthur Japin publish ein *The Two Hearts of Kwasi Boachi* (1997), de history of de Belanda Hitam attract renewed attention. Na Ineke van Kessel, professor give de Centre for African Studies of Leiden University meet de late Edward Ulzen for ein research tym of de history of de Belanda Hitam. Dis meeting make eget contact plus ein son Prof. Thaddeus Patrick Manus Ulzen, wey attend de tenth biennial reunion of Belanda Hitam descendants for Schiedam wey dey Netherlands for September 2000 insyd, wey he announce for dat occasion de decision of ein family so say dem go provide sam permanent site for sam museum so say dem go preserve de history of de Belanda Hitam. For 2003 insyd, dem open de Elmina Java Museum so say dem go honour de history of Belanda Hitam big tym, den de Ulzen family. Ein 2013 book "Java Hill: An African Journey" get details of 10 generations of de Ulzen family history from Brielle, Netherlands cam present day Elmina den de story of de founding of de museum, wey ebe de first private museum for Ghana insyd.

### De Ulzen family
De Ulzen family trace ein origins plus Jan Ulsen, sam Dutchman from Brielle, wey cam Dutch Gold Coast for 1732 insyd as sam employee give Dutch West India Company. Sam year later, Jan Ulsen die, wey he lef ein son Roelof Ulsen, wey na he take am from de Netherlands, sam orphan. Sam personnel of Dutch West India Company raise Roelof Ulsen for Gold Coast wey emake career for de local government insyd, wey he eventually serve as acting governor give Gold Coast between 1755 den 1758.

For 1765 insyd, Roelof Ulsen sail go Netherland afta 29 years of service, togeda plus ein Euro-African son Hermanus. For sad recurrence of history insyd, Roelof die for ship top for ein voyage tym dey go de Netherlands, wey he lef ein son wey na he be orphan as well. Afta say he graduate for Netherlands insyd, Hermanus sail back go de Gold Coast for 1779 insyd, den ein grandson Manus Ulzen wey dem recruit for de Dutch East Indies Army insyd.

## References
Cape Coast Castle Museum

De **Cape Coast Castle Museum** be sam ethnography den archeological museum wey dey Cape Coast, Ghana. Dem establish for 1974 insyd.

## Make you sana see

* List of museums wey dey Ghana insyd

## References
Fuller Waterfalls

**Fuller Waterfalls** dey sam town wey dem dey bell am Yabraso, 7km West of Kintampo, Ghana. Dem dey estimate am as 173 meters above sea level, wey edey fall gently ova sam series of cascades along river Oyoko for Yabraso (tributary of de Black Volta).

Filipino missionary, Rev. Fr. Joseph Panabang wey discover de falls for 1988 insyd. Dey follow dat, Father Panabang den ein menners use de place as sam prayer ground wey dem name am “Our Lady of Kintampo”, till 1998 insyd as he lef de town.

## Make you sana see

* Fuller Waterfalls, Ghana

## References
Kparia Waterfalls

**Kparia Waterfalls** dey plus de Mole National Park. Ebe sam waterfall along de Kparia river. Edey get ein source from de Konkori Escarpment. Edey de Savannah region of Ghana.

## Ein Features
Dem dey claim say ebe approximately 20metres for height insyd. De fall be of two segments wey be de pool for de base den de waterfall. Ebe known for ein pool formation wey dey allow for easy swimming. Ebe evergreen forest around de pool wey edey make am sam place for camping den provision of habitat for fauna.

## References
Tsenku Waterfall

**Tsenku Falls** be waterfall wey dey near Dodowa for Greater Accra Region of Ghana insyd.

Tsenku waterfall dey drop from sam height of about 250 feet wey edey run for stratified rocks top go sam cool den clean pool plus sam large tilapia population.

De Tsenku Waterfalls, wey dem sana dey bell am Wuruduwurudu, dey plus Po stream valley dey join plus two oda streams "Sanyade" den "Popotsi" before edey meander go de sea insyd.

## References
Obosomase Waterfalls

**Obosomase Waterfalls** dey de Eastern Region of Ghana insyd.  Ebe 150 meters from de Aburi community.

## Ein Location
De Obosomase waterfalls dey de Akuapim North Municipal District of Eastern Region.

## Ein Images

File:Obosomase_Waterfalls_05.jpg|Obosomase Waterfalls
File:Obosomase_Forest_2.jpg|alt=The forest underneath lies the Obosomase Waterfalls|Obosomase Forest
File:Obosomase_WaterFalls.jpg|Waterfalls
File:Trees_around_Obosomase_Waterfall.jpg|Trees wey dey around Obosomase Waterfall
File:Trees_around_Obosomase_Waterfall_2.jpg|Trees wey dey around Obosomase Waterfall
File:Obosomase_Waterfalls_).jpg|Obosomase Waterfalls
File:Tree_house_at_Obosomase.jpg|Tree house wey dey Obosomase Waterfalls
File:Obsomase_Waterfalls_(A).jpg
File:Obosomase_Waterfalls_(B).jpg


## References



## External links
Kintampo waterfalls

**Kintampo waterfalls** be one of Ghana ein highest waterfalls wey dey Bono East insyd.  Na dem formerly bell am *Sanders Falls* for colonial days tym. Edey de Pumpum river top, sam tributary of de Black Volta, about 4 kilometres (2.5 mi) north of de Kintampo municipality, for de Kumasi–Tamale road top. Ebe just afta de Falls Rest Stop if you dey move Northwards, for de right side of de road top. Dis waterfall be hidden for de forest insyd wey edey plus three main drops, wey get de longest measuring 25 metres (82 ft), den sam number of steps den cascades, den de river, wey dey fall about 70 metres (230 ft).

## Ein History
Dem designate de waterfalls as tourist site for 1992 insyd, afta say dem discover am for de 18th century insyd.

## Ein Incidents
For 20 March 2017 insyd, dem kill 28 people wey odas hurt afta say sam large tree fall for dema top for de waterfalls der, secof sam storm. Reportedly, de police declare say dem rescue 22 persons. Afta de incident, de Ghanaian Ministry of Tourism, Arts and Culture close de falls, so say dem go undertake sam security den safety assessment, as well as reconstruction. Before dem reopen give de public for 2019 insyd wey dem construct sam canopy walkway.

## Ein Description
De water dey flow from de Pumpum River, sam tributary of de Black Volta wey dey take ein source from Pumpumatifi. De falls get three stages. You go fi reach de initial two stages easily secof de way be levelled. De third stage get about 173 stairs down den about 151 stairs up. De water dey flow from sam distance of about 25 metres.

### Ein Facilities
De waterfalls currently get car park, stairs, receptive center den sam canopy walkway.

## Ein Gallery

File:Kintampo_waterfalls_3.jpg|Main drop (front view)
File:Kintampo_waterfalls.jpg|Main drop (lateral view)
File:Kintampo_waterfalls_staircase.jpg|Staircase wey dey lead go de waterfall


## References



## External links

* Media wey relate to  at Wikimedia Commons
Tagbo Falls

**Tagbo Falls** be sam waterfall near Mount Afadjato for Ghana insyd, wey dey Liati Wote, approximately 27 kilometres east of de township of Hohoe. De water dey fall down for chaw stages, plus de last stage wey be about 60 m. high. Rainforest dey surround de area.

## References



## External links

* Hiking Tagbo Falls: Paradise in Liate Wote, Ghana
Half Assini

**Half Assini**, dem san know am as **Awiane**, ebe small town den de capital of Jomoro Municipal District, municipality insyd de Western Region of Ghana. Ebe de hometown of Kwame Nkrumah ein poppie. Nkrumah, be de first presido of Ghana, wey attend ein elementary school for Half Assini. De town dey closer to de western border of Ghana, wey dem san know am for ein numerous tourist sites. One of Half Assini ein chiefs, Anthony Kwaw, be best paddies plus Ghana ein first presido insyd school.

## See also

* Half Assini - New Town Rd.
* Half Assini - Mpataba Rd.

## References
Nkroful

**Nroful** be village wey dey for de Elembelle District for de Western Region for Ghana insyd. Edey locate near Axim wey dey Nzema East Municipal for de Western Region.

## History
As of 2023, de family head of Nkroful be Abusuapanyinli Senza Erzah wey de Chief of Nkroful be Nana Kwasi Kutuah V.

## Geography
**Location** 

Nkroful dey stand Inlands 5km (3 miles) away from de coastal highway from de Essiama town junction turnoff. 

## Nkrumah Mausoleum
Nkroful be famous as de birthplace of Kwame Nkrumah. Dem born Nkrumah der for de 21st September,1909, wey dem raise am der, wey for 9th July,1972, na dem sanso bury am for der after ein death. Nkroful get de original Nkrumah Mausoleum den monument, wey dey continue dey attract visitors.

De languages dem dey speak insyd Nkroful be Akan (Nzema) den English.

## Reference
Kwame Nkrumah Ideological Institute

De **Kwame Nkrumah Ideological Institute** (officially dem known am as de **Kwame Nkrumah Institute of Economics and Political Science** anaa **Winneba ideological Institute**) be educational body wey dey insyd Winneba, dem establish am say ego promote socialism insyd Ghana as well as de decolonization of Africa. During ein construction, Kwame Nkrumah lay einfirst stone on 18 February 1961. Dem design de institute say ego promote national independence, for almost all Ghanaians insyd de first Nkrumah government wey dem train dem insyd de United Kingdom anaa United States. De institute ein first Director be Kodwo Addison, he be prominent Ghanaian activist.

## Demographics
De vast majority of students dey come from Ghana. However, as ebe pan-Africanist institution, de institute san educate students from Nigeria, Senegal, den Somalia.

## Enrollment figures

: 1962: 100
: 1963: 210
: 1964: 475
: 1965: 550

## Notable related people

* Robert Mugabe
* Tibor Szamuely (historian)

## References
Fathia Nkrumah

**Halena Ritz Fathia Nkrumah** (22 February 1932 - 31 May 2007), born **Fathia Halim Rizk**, be Coptic Egyptian den First Lady give newly independent Ghana. Na she be de wife of Kwame Nkrumah, first presido for Ghana.

She be Coptic family wey she born Fathia Nkrumah, dem raise am for Zeitoun, district insyd Cairo. Na she be de first kiddie give one civil servant, buh he die early, so e be ein mummie wey raise am.
## Early Life den career
Dem born am Fathia Halim Rizk for Zeitoun, Cairo, for 1932 insyd. Na ein puppie dey job as clerk give Egyptian telephone company buh he die early. Ein mummie turn widow den raise Fathia alone. Fathia be de eldest among five children insyd de family.

She go study French for secondary school, as she plete she job as teacher give ein school insyd Zeitoun, Notre Dame des Apôtres. Na she no dey feel teaching like dat so she shun go job for Bank.
## Marriage
One American journalist be wey dem bell am Frederick publish book give Fathia for 1967 insyd talk say Nkrumah talk ein paddy, Alhaji Saleh Said Sinare, say make he find am Christian shoddy make he marry. Na Alhaji Saleh Said Sinare be one of de first Ghanaian Muslims wey dem study for Egypt. Fathia dey mong dem five shoddies wey Alhaji pick. Den Kwame Nkrumah propose say he go marry Fathia. Na Fathia ein mummie no dey gree say ein kiddie go lef de country again secof Fathia ein bro lef plus ein English wifey already.

Fathia talk say Nkrumah be one anti-colonial hero, like Nasser, buh ein mummie still no gree say she go talk plus am wey she no bless de marriage too. Nkrumah den Fathia marry for Christianborg Castle, wey dey Accra, de night dem dey celebrate 1957 New Year's Eve as she cam Ghana naa.

## As She lef Ghana den later life
Fathia Nkrumah born three kiddies as dem overthrow ein husby by de coup d'etat insyd Ghana for 24 February 1966. She lef plus ein kiddies go Cairo as dem take ein husby go exile insyd Guinea.

Ein kiddies all go do politics. Ein daughter, Samia Nkrumah, turn de chairperson give Convention People's Party (CPP), dis party be Ghanaian political party wey ein puppie be de founder from 2011 to 2015.
## Death
Fathia die insyd Badrawy Hospital insyd Cairo for 31 May 2007. She get stroke as she suffer illness for long.

Ein memorial mass happen for Coptic Orthodox Cathedral Church insyd Cairo wey Pope Shenouda III lead am for 1 June 2007. Dem take ein body go Ghana for funeral insyd de State House wey dem bury am next to ein husby for de Kwame Nkrumah Memorial Park. Na e be ein "lifelong request".
## Check dis too

* Ghana
* Kwame Nkrumah
* Samia Nkrumah
* List of Copts

## References


## External links

* Profile by Gamal Nkrumah (September 2000)
* ''Fathia fata Nkrumah'' kente design Archived 2010-01-07 at de Wayback Machine
* Picture: Fathia with Kwame Nkrumah and W.E.B. DuBois
* Pictures from Fathia's funeral